Almuevennen, 1844-01-17
Falsters Landboforening. Ved Falsters Landboforenings ordinaire Møde paa Nykjøbings Raadstue, den 28de f. M., blev forhandlet, Følgende: Efterat adskillige nye Medlemmer vare optagne i Foreningen, fremkom Borcher Skytte med et motiveret Forslag, om at indgaae til Amtsraadet med Andragende om, at der i ethvert Sogn, maatte vorde udnævnt 2de Mænd, som havde at udføre de i de respective Sogne forefaldende Taxationer til Ansættelse i Brandkassen, for hvilken Uleilighed de vel skulde nyde den fastsatte Betaling som Taxationsmænd, med Forpligtelse at befordre sig selv. Det blev ved denne Leilighed oplyst, at alene Betalingen til Befordring for Taxations mændene, Tour og Retour, ofte beløber 3 a 4 Rbd., hvilket for den Fattige, der ei selv kan afgive Befordring, er en betydelig Udgift. Formanden formeente, at Amtsraadet neppe vilde indlade sig paa dette Andragende, og støttede denne Formening paa et afslaaende Svar, som Gundslev Sogneforstanderskab havde erholdt paa et lignende Andragende. Da Sagen efter endt Discussion blev sat under Afstemning blev det eenstemmigen vedtaget, at indgaae til Amtsraadet med det omtalte Andragende, med den Begjæring, at dette maatte vorde Cancelliet tilstillet, dersom Amtsraadet skulde ansee sig incompetent til at bevillige det Forlangte. Dernæst blev det efter Hr. Doctor Voltelins Forslag taget under Overveielse, hvorvidt det maatte ansees ønskeligt og udførligt, at et Sygehuus blev oprettet i Nykjøbing til fælleds Afbenyttelse for Byen og Landboerne. At det under disse Omstændigheder var særdeles ønskeligt, at et saadant Sygehuus fandtes, syntes indlysende, men, da det ifølge Sagens Natur var en Umuelighed, strax uden nøiere Overveielse at kunne have nogen bestemt eller begrundet Mening om hvorledes Sagen burde angribes, for lettest at vinde Fremgang, blev der udvalgt en Comitee bestaaende af Dhrr. Kjøbmand R. Sidenius, Doctor Voltelin og Redacteur Laub til at tage denne Sag under Overveielse, og til næste Møde afgive deres Betænkning, ledsaget med fornødent Overslag og Udkast. Da saavel Kjøbmand R. Sidenius som Redacteur Laub vare fraværende, lovede Hr. Doctor Voltelin at ville underrette dem om det paa dem faldne Valg og i Tilfælde, at de ei modtoge dette, da at tiltage hvem Andre han troede der kunde og vilde assistere ham. Efter Opfordring af Hr. Pastor Lytken, henledte Formanden derpaa Foreningens Opmærksomhed paa den aabnede Subscription til Oprettelse af danske Underviisnings=Anstalter i Nordslesvig. Foreningens Medlemmer erkjendte, hvor nødvendigt det var at staae vore slesvigske Brødre bi i Kampen for det elskede Modersmaal, og troede heller ikke Andet, end at, i det Mindste, den største Deel vilde hertil yde deres Skærv. Fra flere Sider blev imidlertid yttret, at det vistnok var ligesaa rødvendigt at tænke paa os selv, og vor opvoxende Ungdom, og det blev derfor stillet under Discus, sion, hvorvidt det kunde lade sig gjøre at oprette for flere sammenstødende Sogne, en Art af høiere Bonde skole, hvori de Unge kunde nyde fortsat Underviisning til deres 16de, 18de eller 20de Aar, efter Omstændighederne. Alle Foreningens tilstedeværende Medlemmer vare enige i at Jntet kunde være ønskeligere, end saadanne Skolers Oprettelse og især Foreningens Medlemmer af Waalse Sogn syntes at interessere sig for denne Sag, og da Pastor Hansen gjorde opmærksom paa de betydelige Udgifter, Oprettelsen af saadanne Skoler vilde medføre, svarede et Medlem fra Waalse, at det var Noget man vel havde forudseet, men at man desuagtet snart vilde see, at faae en saadan Skole oprettet for Waalse eller Waalse og Omegn. Under Discussionerne blev ogsaa Gavnligheden af Asyler paa Landet omtalt, hvilket man dog fandt var mindre trængende fornødent. En Comitee blev udvalgt til at tage denne Sag under Overveielse, og Valget faldt paa Dhrr. Pastorerne Hansen og Glahn, Adjunct Hansen, Peder Steffensen og Borcher Skytte. – Forskjellige Ting, som man formeente kunde blive Gjenstand, for Petitioner til den forestaaende Stænderforsamling, bleve bragte paa Bane, f. Ex., at Sogneforstanderskaberne maatte komme til at danne Forligelses-Commissioner; at det nøiere maatte vorde bestemt, hvad der forstaaes ved ulovligt Krohold og Andet mere. Slutteligen blev samtalt om Gavnligheden og Fordelen af, at give Malkekøerne Kjernefoder, om at opmuntre Huusmændene til at pløie med deres Køer og meere af lignende Natur. Adjunct Hansen anbefalede et af Skolelærer Rasmus Sørensen i Wensløv udgivet Hefteskrift, og afsatte paa Stedet et ei ubetydeligt Antal Exemplarer.